OpenLLM-France/wikimedia huggingface dataset:
# Sukaldaritza liburua/Errezetak/Oilasko entsalada

OILASKO, SAGAR ETA MANGO ENTSALADA
MAHAIKIDEAK: 4

## OSAGAIAK

* Oilasko bularra: 400 g., ur gazituan 5 minutuz egosia eta dadotan.
* Mangoa: 1, zuritu eta dadotan.
* Errezil edo azidoa den sagarra: 1 zuritua, bihotzik gabe eta dadotan.
* Cherry tomatea: 16 erdibitu.
* Oliba olio birjina: 75 ml.
* Limoi: 1/2 zukuan.
* Gatza.
* Entsaladetarako letxuga eta hosto desberdinak : 2 eskukada, garbitu, lehortu eta eskuekin zatitu.
* Saltsa arrosa: 100 g.
* Tipulin hostoa: Ale batzuk xehatu.

## PRESTAKETAK

* Katilu batean nahasi oliba olioa, Jerezko ozpina eta gatza.
* Pertz batean oilasko bularra, mangoa, sagarra eta tomateak, ondu ozpin olioarekin. Maneatu kontu handiz.
* Beste pertz batean jarri letxugak, hauek ere ondu eta maneatu.
* Entsalada muntatzeko, plateraren erdian uztai bat jarri, eta osagai desberdik nahasita bete.
* Uztaia kanpokaldetik letxugarekin inguratu.
* Uztaia erretiratu eta gainetik saltsa arrosa koilarakada bat jarri eta tipulin hostoarekin edertu.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira.
* Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu letxuga azken momentuan ondu behar dela eta kontu izan gehiegi blaitu gabe.
# Sukaldaritza liburua/Errezetak/Oilasko eta arrautza kroketak

OILASKO ETA ARRAUTZA KROKETAK
MAHAIKIDEAK: 30-40 kroketa inguru egiteko.

## OSAGAIAK

* Gurina: 140 g.
* Irina: 140 g.
* Esnea:1l.
* Oilasko bularra: 150 g.
* Arrautza egosia: 2 xehatu.
* Gatza.
* Piperbeltz zuria.
* Intxaur muskatu.
* Gurina: Orea margotzeko 10 g.
* Ekilore olioa, arrautza, ogi birrindua: Birrineztatzeko.
* Ekilore olioa: Kroketak frijitzeko.

## PRESTAKETA

* Oilasko bularra esnetan egosi, bertatik atera eta labanarekin birrindu.
* Arrautza, ura eta gatzetan 12 minutuz irakin, zuritu eta xehatu.
* Kazola batean gurina irinarekin nahasi eta roux bat egin eta 5 minutuz su motelean egosi.
* Esne beroa poliki poliki gehitu, lehortu ahala gehiago gehitzen joan.
* Bexamela egina dugunean eta irakiten hasitakoan oilasko bular birrindua eta arrautza egosia gehitu eta eragiteari utzi gabe 15 minutuz irakin.
* Puntuan jarri eta ontzi batera atera eta gurinarekin margotu.
* Ondo hozturik dugunean, lehenik orea esku garbiekin desegin eta ondoren ekilore olioaren laguntzaz kroketa forma borobilak eman.
* Jarraian, lehenik arrautzekin estali eta ondoren ogi birrinduarekin.

## AHOLKUAK

* Kroketa edo bexamel ore gehienen akats nagusia irin zapore gehiegizkoa izan ohi da. Horretarako irina beti gutxienez 15 minutuz egosi behar da.
* Beste akats bat irinaren kantitatearekin ez asmatzea izaten da, bigunegia izatea eta ezin forma eman ahal izatea edo lehorregia. Litro esneko 120 g. eta 150 g. artean erabiltzen da kroketak egiteko. Hornigaia lehorra bada 120 g. eta urtsuagoa izanez gero, irin gehiago gehitzen diot.
* Bestetik, kroketak biltzeko garaian ez dut irinik erabiltzen, hemen ere irin zaporea kentzeko.
* Azkenik, frijitzeko garaian beti su bizian egin behar dira eta inoiz ez kroketa gehiegi sartu batera.
# Sukaldaritza liburua/Errezetak/Ogi integrala edo osoa

OGI INTEGRALA EDO OSOA
MAHAIKIDEAK: 4

## OSAGAIAK

* Gari irin osoa: 245 g.
* Nahiko gluten duen okindegiko irina: 105 g.
* Okindegiko legami freskoa: 10 g., lehorra 3 g.
* Ura: 280-300 ml.
* Gatza: 7 g.

## PRESTAKETA

* Piztu labea 220ºC-tan.
* Moldeko ogia egiteko ontzi bat gurinarekin eta irinarekin estali.
* 100ml ur epeletan 22ºC legamia disolbatu.
* Pertz batean irinarekin sumendi bat osatu, eta erdian jarri osagai guztiak.
* Esku batekin pertzari helduz bestearekin osagai guztiak mugitu, hondar testura duen ore bat osatu.
* Ore hori jarri moldean, ez bete erdia baino gehiago, bota gainetik irin pittin bat.
* Zapi heze batekin estali, eta utzi 2 ordutan hartzitzen epelean.
* Sartu labera 40 minutuz. Kontu izan beroa ez dadila gainetik gehiegi izan.
* Labetik atera eta hoztu aurretik moldea kendu eta parrila baten gainean jarri.

## AHOLKUAK

* Errezeta hau legami kimikoarekin eta hartzitu gabe ere egiten da.
# Sukaldaritza liburua/Errezetak/Ogi opilak

Errezeta-liburuaren parte. Ogi opilak

## Osagaiak

4 pertsonarentzako osagaiak:
* Kilo erdi irin.
* 30 gramo legamia fresko.
* Litro laurden ur.
* Gatza.

## Pausoak

Irina mahaiaren gainean jarri eta mendi baten itxura emanez bildu, erdian zulo bat utzita.
Legamia freskoa ur epel pittin batekin nahastu edalontzi batean, baita gatza ere, gutxi gora behera kafe koilarakada bat.
Gero, irina ren erdian egin dugun zulora bota. Litro laurden ur poliki-poliki zulora bota, eta inguruko irina bertako urarekin nahastu poliki. Guztia ondo nahastu, masa borobila egin arte.
Mahaia garbitu, eta bertan beste irin pixka bat zabaldu. Masa borobila bertan jarri, eta ondo landu aurrera eta atzera masaren testura leuna izan arte. Masa zortzi bat zatitan banatu, eta bakoitzari nahi diogun forma eman: opil luzeak, opil borobilak, eta abar.
Laberako erretilu batean ipini, eta traputxo batez denak estali. Ordu eta erdi batez utzi. Denbora horretan, legamiak bere lana egin, eta masa erabat harrotuko zaigu.
Aurrez berotu labea, eta bertan sartu opilak, 190 gradutan hamabost bat minutuz. Distira berezia eman nahi izanez gero, labean sartu aurretik, arrautza irabiatuz opilaren goialdea busti. Bestalde, opilen masa gustuko osagaiekin nahastu daiteke: intxaurrak, mahaspasak, txorizoa edo hirugiharra, oliba beltz puskak...

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/18
# Sukaldaritza liburua/Errezetak/Oilar frijitua

ITSAS OILARRA FRIJITUA
MAHAIKIDEAK: 4

## OSAGAIAK

* Oliba olioa: 300 ml. inguru, arraia frijitzeko.
* Baratxuria: 2 zuritu eta zanpatu.
* Itsas oilarra: 4-350 g. ingurukoa bakoitza.
* Gatza.
* Irina.

## PRESTAKETA

* Itsas oilarra erretilu batean zabaldu eta gatzatu bi aldetatik eta bere horretan eduki 5 minutuz.
* Zartagin bat olioarekin eta baratxuriarekin sutan jarri.
* Baratxuriak kolorea hartutakoan erretiratu.
* Oilarra irinetatik pasa eta bi aldetatik olio berotan frijitu, kanpotik zarakar bat egin arte.
* Bitsadera batekin erretilu batera atera.

## AHOLKUAK

* Arraina freskoa izatea ezin bestekoa da.
* Kontu eduki gehiegi frijitu gabe eta beti olio beroarekin.
# Sukaldaritza liburua/Errezetak/Oilasko gisatua

OILASKO GISATUA
MAHAIKIDEAK: 5

## OSAGAIAK

* Oilaskoa:1 ongi garbitu eta zatitua.
* Gatza.
* Piperbeltza.
* Oliba olio birjina: 60 ml.
* Baratxuria: 2 xerratu.
* Tipula: Tipula 1 dadotan.
* Azenarioa: 1 dadotan .
* Porrua: 1 dadotan.
* Irina: 25 g.
* Ardo zuria: 100 ml.
* Ura edo salda zuria: Oilaskoa estaltzeko adina.
* Patata: 2 zurituak eta dado handietan moztua.
* Ilarra: 100 g.
* Barrengorri salteatuak: 200 g.

## PRESTAKETA

* Oilaskoa gatz eta piperrautsarekin ondu, olioaren erdia kazola batean jarri eta su bizian kolorea eman. Erretilu batera erretiratu.
* Kazola berean eta beste olio zatiarekin lehenik baratxuria gorritu eta ondoren beste barazkia gehitu, kozinatu su ertainean, haiei ere kolorea emanez.
* Irina gehituko diegu lehenik barazkiei, ongi nahasi ondoren ardo zuria, ura edo salda gehitu. 20 minutuz irakin.
* Saltsa irabiagailutik eta txinotik pasatu, oilaskoa eta patatekin elkartu.
* 10 minutu irakin ondoren, ilarrak gehitu.
* Bitartean barrengorriak xerratu, salteatu eta hauek ere oilaskoari gehitu.
* Elkarrekin irakin osagai guziak ongi egin arte eta gisatua ondu.

## AHOLKUAK

* Beste edozein hornigai erabil genezake.
* Barazkia pasatu gabe ere presta daiteke.
# Euskal Herriko bidaia-gida/Ibilbideak/Leurtzako basoa

Urrotz eta Beintza-Labaiengo udalerrien artean, ezusteko atsegin bat dago gordeta: Leurtzako urtegiak. Aisiako Natura Eremu deklaratu dituzte, eta oso balio ekologiko handia dute. Gainera, lasaitasuna eta ametsezko paisaiak dituzte ezaugarri bereizgarri.

## Ibilbidea

Mendi-ibili zirkular eder hau informaziogunean hasiko dugu, Urroztik 5 km-ra. Ibilbideak Leurtza errekaren arroa inguratzen du, eta uraren eta pagadien arteko kontrasteaz gozatzeko aukera emango digu. Habitat aproposa da baso-igel gorriarentzat.
Goiko urtegiko dikea zeharkatu ondoren, antzinako Eltzaburuko galtzadaren tarte batzuk ikusteko aukera emango digun bide bat hartu beharko dugu. Ondoren, Zumardenako lepora iritsiko gara, Erlaingo gurutzetik hurbil.
GR12 bidetik Belaterantz jarraitzen badugu, Pittortzar trikuharria ikusi ahal izango dugu. Zumardenara itzuli ondoren, tarte lau batetik jarraituko dugu Uztakortako leporaino, eta usategi batzuk ikusi ahal izango ditugu. GR12 bidea utzi, eta Soratxipi mendian ekialdera ematen duen hegalean zehar, Ezkalarreko lepora iritsiko gara. Bertatik, ibilbideak behera egiten du abiapuntura itzuli arte.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/4069/Sendero-Leurtzako-Basoa-Bosque-de-Leurtza.htm
# Euskal Herriko bidaia-gida/Ibilbideak/Lehengo laborantzaren jakile, galbidean dagoen Zuberoako ondarea
## Ibilbidea

Ibilbide honetan zurezko kihilla (langak hola deitzen dira, Zuberoan) eta txakoste ugari ikusteko parada izango dugu. Soro, alor edo larre batetik bestera alanbre hesi baten gainetik pasatzeko eginak dauden zurubixkak dira txakosteak. Euskal Herrian zehar, ia Zuberoan bakarrik ikus daitezke horrelakoak iduriz eta lur eremu batetik bestera igarotzeko eskubide hori zuberotar jendarteari den gehien egokitua. Anartean, laborantza lur eremuen berrantolatzeek eta era berrietako hesien jartzeak galbidean jarri ditu txakosteak. Oraindik ikus daitezke, haatik, Basabürüko eta Arbailletako hainbat herritako xendetan ibilita. Noiz arte ? Hori da galdera

## Erreferentziak

* ↑ Berriatik hartua
# Euskal Herriko bidaia-gida/Herriz herri/Berriz

Berriz Euskal Herriko udalerri bat da, Bizkaian. 4.543 biztanle ditu.

## Ibilbideak

* Euskal Herriko bidaia-gida/Ibilbideak/Arpide arroilako barrunbeak
* Euskal Herriko bidaia-gida/Ibilbideak/Bargotako aztiaren ondasunak
* Euskal Herriko bidaia-gida/Ibilbideak/Hayalta, Askartzaren jagole
* Euskal Herriko bidaia-gida/Ibilbideak/Micaela Portillaren omenez
* Euskal Herriko bidaia-gida/Ibilbideak/Zarpia, ur-jauzi baten harrotasuna

## Ikus, gainera

* Euskal Herriko bidaia-gida

## Kanpo estekak

* Berriz Wikipedian
# Euskal Herriko bidaia-gida/Herriz herri/Berrobi

Berrobi Euskal Herriko udalerri bat da, Gipuzkoan. 575 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Berrobi Wikipedian
# Euskal Herriko bidaia-gida/Herriz herri/Berrogaine-Larüntze

Berrogaine-Larüntze Euskal Herriko udalerri bat da, Zuberoan. 160 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Berrogaine-Larüntze Wikipedian
# Euskal Herriko bidaia-gida/Herriz herri/Bertizarana

Bertizarana Euskal Herriko udalerri bat da, Nafarroa Garaian. 635 biztanle ditu.

## Ibilbideak

* Euskal Herriko bidaia-gida/Ibilbideak/Aizkolegiko jauregia
* Euskal Herriko bidaia-gida/Ibilbideak/Bertizko natur parkeko lasto bidea
* Euskal Herriko bidaia-gida/Ibilbideak/Bidasoaren natur bidea
* Euskal Herriko bidaia-gida/Ibilbideak/Iturburua-Bertiz
* Euskal Herriko bidaia-gida/Ibilbideak/Oteitzoiana

## Ikus, gainera

* Euskal Herriko bidaia-gida

## Kanpo estekak

* Bertizarana Wikipedian
# Euskal Herriko bidaia-gida/Herriz herri/Berriatua

Berriatua Euskal Herriko udalerri bat da, Bizkaian. 1.216 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Berriatua Wikipedian
# Euskal Herriko bidaia-gida/Herriz herri/Berriobeiti

Berriobeiti Euskal Herriko udalerri bat da, Nafarroa Garaian. 7.541 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Berriobeiti Wikipedian
# Euskal Herriko bidaia-gida/Herriz herri/Beriain

Beriain Euskal Herriko udalerri bat da, Nafarroa Garaian. 4.129 biztanle ditu.

## Ibilbideak

* Euskal Herriko bidaia-gida/Ibilbideak/Portupekoleze eta Lezaundi

## Ikus, gainera

* Euskal Herriko bidaia-gida

## Kanpo estekak

* Beriain Wikipedian
# Euskal Herriko bidaia-gida/Herriz herri/Bermeo

Bermeo Euskal Herriko udalerri bat da, Bizkaian. 16.878 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Bermeo Wikipedian
# Euskal Herriko bidaia-gida/Herriz herri/Bernedo

Bernedo Euskal Herriko udalerri bat da, Araban. 540 biztanle ditu.

## Ibilbideak

* Euskal Herriko bidaia-gida/Ibilbideak/Handitasunean handiena
* Euskal Herriko bidaia-gida/Ibilbideak/Ihudako ubidetik Pedruzora

## Ikus, gainera

* Euskal Herriko bidaia-gida

## Kanpo estekak

* Bernedo Wikipedian
# Sukaldaritza liburua/Errezetak/Bakailaoz beteriko kuiatxoa piper saltsarekin

BAKAILAOZ BETERIKO KUIATXOAK PIPER SALTSAREKIN
MAHAIKIDEAK: 4.

## OSAGAIAK

* Kuiatxoa: 2 ertain.
* Bakailao betegaia : 400 g.
* Piper saltsa: 800 ml.
* Gatza.

## PRESTAKETA

* Kuiatxoak garbitu eta zabaleran 4 zatitan moztu
* Koilara eta puntazorrotza erabiliz barrutik hustu kuiatxoak.
* Jarri kazola bat ur eta gatzarekin irakiten.
* Ura irakiten dugunean sartu bertan kuiatxoak eta egosi 2 minutu.
* Bitsadera baten laguntzaz eta kontu handiarekin erretilu batean jarri.
* Koilara batekin bete kuiatxoak bakailao betegaiarekin.
* Sartu erretilua labera eta utzi kuiatxoa egin eta pitin bat gainerre arte.
* Platera muntatzeko azpian piper saltsa jarri eta gainean kuiatxoa.

## AHOLKUAK

* Nahi izatera gainetik gazta birrindua gehitu eta gainerre daiteke.
* Kuiatxoak betetzeko edozein betegia mota erabil daiteke.
# Sukaldaritza liburua/Errezetak/Baratxuri zopa

BARATXURI ZOPA

## OSAGAIAK

* Oliba Olio birjina: 100 ml.
* Baratxuria: 10 xehatu.
* Zopako ogia: 200 g xerra finetan.
* Ura: 3 l.
* Ezpeletako piperrautsa: 15 g.
* Arrautzak: 4 .
* Gatza: Pitin bat.

## PRESTAKETA

* Kazola batean olioa su motelean baratxuriarekin jarriko dugu, hauek dantzan hasitakoan, zopako ogia gehitu eta su baxuan dena nahasi.
* Baratxuria kolore pitin bar hartzen hasten denean, pipermina eta ura gehitu.
* 40 minutuz su motelean irakiten eduki.
* Zopa gazitu, arrautzak bertaratu eta espatula batekin nahasi arrautza puskatuz.

## AHOLKUAK

* Baratxuri xehatuarekin beti su motelean ibili, bestela erretzeko aukera handiak daude.
# Sukaldaritza liburua/Errezetak/Baratxuri zopa 2

Errezeta-liburuaren parte. Baratxuri zopa

## Osagaiak

4 pertsonarentzako osagaiak:
* Zoparako ogi bat.
* 2 baratxuri buru.
* Tipula 1.
* 2 litro haragi salda.
* Kaiena piper bat.
* 3 arrautza .

## Pausoak

Lehenik, tipula zuritu eta puska txikietan moztu behar da. Lapikora bota eta sutan jarri gero, oliba olio txorrotada batekin. Hamar minutuz erregosi ondoren, salda bertara gehitu eta irakiten jarri. Baratxuri buruak zuritu, eta buru baten aleak osorik lapikora gehitu. Ordu erdi batez irakiten eduki, baratxuri aleak ongi bigundu arte.
Zoparako ogia pusketatan moztu.
Zartagin edo lapiko zabal batean, beste baratxuri aleak txiki-txiki moztu, eta lapikoan jarri oliba olio txorrotada batekin eta kaiena piperrarekin. Lapikoa sutan jarri, eta, baratxuri a dantzan hasten denean, kaiena piperra kendu, zoparako ogia bertara gehitu eta etengabe nahastu, ogia pixka bat frijitu arte.
Ondoren, aurreko lapikoan irakin dugun salda bertara gehitu iragazkiaren laguntzarekin. Beste hogei bat minutuz irakiten eduki. Gatz pixka bat gehiago behar badu, gehitu.
Sua itzali, eta hiru arrautza k bota. Koilara baten laguntzarekin, etengabe nahastu, nahaski bat izango balitz bezala, eta, horrela, zerbitzatzeko prest daukagu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/12
# Sukaldaritza liburua/Errezetak/Bakailaoa saltsa berdean patatekin

BAKAILAOA SALTSA BERDEAN PATATEKIN
MAHAIKIDEAK: 4

## OSAGAIAK

* Oliba olio birjina: 75 ml
* Tipula: 1/2 xehatu.
* Baratxuria: 4 xehatu.
* Perrexila: Sorta txiki bat xehatu.
* Patata egosia: 2 , zuritua eta xerretan edo "panaderan".
* Bakailao gezatua: 1 kg 4 edo 8 zatietan.
* Irina: Arraina estaltzeko.
* Ardo zuria: 50 ml.
* Arrai salda, salda zuria edo ura: 250 ml.
* Gatza.

## PRESTAKETA

* Oliba olioa kazola zabal batean su baxuan tipularekin jarri.
* Erdi eginik dagoenean baratxuria eta perrexilaren erdia gehitu.
* Pitin bat sueztitu ondoren, patata egosia, kazolaren azpialdean jarri eta irinetan pasatutako arraia honen gainean.
* Ardo txuriarekin lehenik eta saldarekin ondoren busti.
* Su baxuan 2 minutu egosi alde bakoitzetik kazola poliki-poliki mugituz.
* Denbora hau pasatutakoan sutatik atera eta jarraitu beste minutu pare bat kazola mugitzen.
* Amaitzeko perrexilaren beste erdia jarri gainetik eta beharko balu gatzarekin ondu.

## AHOLKUAK

* Nahi izatera patatak gordinak eta xerratuak saltsa berdean egosi daitezke arraia gehitu aurretik.
* Errezeta honi, txirlak, muskuiluak, ilarrak, zainzuri puntak, arrautza egosiak.... gehitzerik dago.
* Egosteko garaian kontu handia eduki gehiegi lehortu ez dadin.
# Sukaldaritza liburua/Errezetak/Bakailaoaren brandada
## OSAGAIAK

* Bakailao gezatua: Kg 1, 8 zatitan banatua.
* Oliba olio birjina: 250 ml.
* Esnea: 250 ml.
* Limoi zukua: 1.
* Gatza.

## PRESTATZEN

* Ura duen kazola baxu batean eta su eztian bakailaoari irakinaldi bat eman, sua itzali eta 10 minutuz bertan eduki.
* Ura kendu eta bakailaoa xaflatu.
* Bi kazola desberdinetan esnea eta oliba olioa sutan jarri, lehena irakin arte eta bigarrena berotu bitartean.
* Ontzi batean bakailaoa jarri eta irabiagailuarekin xehatu egingo dugu.
* Purea eginik eta irabiagailua indar gutxian. Olioa eta esnea gehitzen joango gara, maionesa baten moduan eginez.
* Brandada ontzi batera bota eta limoi zukua gehitu, dena ondo nahasiz. Gatzarekin ondu, beharko balu.

## AHOLKUAK

* Behin ondo hozturik dugunean, ogi txigortuen gainean zabaldurik jango dugu.
* Gogoratu bakailaoa gezatu ondoren beti ongi lehortu behar dela kozinatu aurretik.
# Sukaldaritza liburua/Errezetak/Bakailaoa tomatearekin eta pikillo piperrekin
## BAKAILAOA TOMATE SALTSAREKIN

MAHAIKIDEAK: 4

## OSAGAIAK

* Oliba olio birjina: 50 ml.
* Gatza.
* Azukrea.
* Bakailao gezatua: Goreneko 225-250 g.- ko 4 zati.
* Tomate saltsa: 800 ml.
* Pikillo piper erregosiak: 8.

## PRESTAKETA

* Kazola zabal batean jarri oliba olioa baratxuriarekin sutan.
* Baratxuria gorritzen hasitakoan, zabaldu piperrak eta su baxuan jarri.
* Eduki modu horretan 5 minutuan, buelta eman eta eduki beste 10 minutu.
* Gatza eta azukrea gehitu.
* Jarri piperrekin batera bakailaoa eta nahastu tomate saltsa.
* Egosi bi aldeetatik bakailaoa egin arte.
* Zerbitzatu alboan piko edo piper pikilloekin erregosiekin.
* Platera muntatzeko erdian bakailaoa saltsarekin jarri eta hauen bueltan zabaldu piperrak.

## AHOLKUAK

* Kontu izan arraina gehiegi egin gabe.
* Piper berdeekin ere egin genezake.
* Bakailaoari gatza gehitzerakoan kontu izan, arraiak berak nahiko izan bai dezake.
# Sukaldaritza liburua/Errezetak/Bakailo piper beteak

BAKAILAO EDO LEGATZ PIPER BETEAK
MAHAIKIDEAK: 4

## OSAGAIAK

* Bakailao edo legatz kroketak orea: 500 ml.
* Ontziratutako pikillo piper osoak: 20 .
* Irina eta arrautza: Piperrak arrautzeztatzeko.
* Ekilore olioa edo oliba olioa: Piperrak frijitzeko.
* Piper saltsa: 400 ml.

## PRESTAKETA

* Lehenik bakailao edo legatz bexamela prestatu eta epeltzen utziko dugu.
* Guztiz hoztu aurretik mahuka batean sartu bexamela, eta bete piperrak. Pausu hau koilara batekin ere burutu dezakegu.
* Irin eta arrautzetan pasa, eta frijitu zartagin batean.
* Plateraren azpian jarri saltsa, eta gainean piper frijitu berria.

## AHOLKUAK

* Piperrak frijitu ordez, bete ondoren labean olio tanta batekin egin ditzakegu.
* Kasu honetan bai aldez aurretik saltsan sartu eta bertan berotzeko aukera izango dugu.
* Piperrak arrautzeztatuta saltsan sartuko bagenitu, azal hori galdu egingo luke.
# Sukaldaritza liburua/Errezetak/Baratxuri saltsa zuria

BARATXURI SALTSA ZURIA
MAHAIKIDEAK: 400ml lortzeko.

## OSAGAIAK

* Baratxuria: 4 zuritu eta zatitu.
* Ur epel tanta batzuk.
* Gatza.
* Arrautza gorringo: 2.
* Limoi zukua: 1/2 .
* Oliba olio birjina: 150 ml.
* Ekilore olioa: 150 ml.
* Esne gaina: 150 ml.

## PRESTAKETA

* Irabiagailuaren ontzi estuan jarri baratxuriak, ur tantak eta 50ml oliba olio eta birrindu.
* Jarraian gehitu gatza, gorringoak eta limoi zukua.
* Piztu irabiagailua abiadura txikian eta joan gehitzen olio hari bat saltsa bateratu eta loditzen den bitartean.
* Amaieran gehitu esne gaina eta ondu gatzarekin.

## AHOLKUAK

* Saltsa moztuko balitz, beste gorringo bat jarriko genuke ontzian eta moztutako saltsa poliki poliki gehitzen joango ginateke irabiatuz, saltsa ongi bateratu arte.
* Mota guztietako arrain, haragi eta barazkiekin laguntzeko erabiltzen da.
# Sukaldaritza liburua/Errezetak/Bakailaoa piper saltsarekin
## BAKAILAOA PIPER SALTSAN

MAHAIKIDEAK: 4

## OSAGAIAK

* Bakailao gezatua: Goreneko 225-250 g.- ko 4 zati.
* Gatza.
* Oliba olio birjina: 50 ml.
* Piper saltsa lodia: 800 ml.
* Gernikako piper frijituak: 32.

## PRESTAKETA

* Berotu ongi zartagin bat.
* Erretilu batean zabaldu arraina, eta igurtzi olioarekin.
* Jarri zartaginean eta bi aldetatik kolorea eman.
* Gehitu piper saltsan eta egosi bi aldeetatik bakailaoa egin arte.
* Zerbitzatu alboan Gernikako piperrekin.
* Platera muntatzeko erdian bakailaoa saltsarekin jarri eta hauen bueltan zabaldu piperrak.

## AHOLKUAK

* Kontu izan arraina gehiegi egin gabe.
# Sukaldaritza liburua/Errezetak/Baratxuri berri eta ganba nahaskia

BARATXURI BERRIA, GARI ZAINZURI ETA GANBA NAHASKIA
MAHAIKIDEAK: 4 Pertsona.

## OSAGAIAK

* Oliba olio birjina: 75 ml.
* Baratxuri berria: 200 g., dadotan.
* Gari zainzuria: 200 g., dadotan.
* Gatza.
* Ganba: 400 g. zuritu eta erdibitu.
* Perrexila: Sorta txiki 1 xehatu.
* Arrautzak: 8.

## PRESTAKETA

* Zartagin batean jarri olioa sutan, eta bertaratu baratxuri berria eta gari zainzuriak.
* Su ertainean utzi, kolore pitin bat hartzen.
* Gehitu ganbak eta batera salteatu, ondu eta gorde.
* Kraskatu arrautzak eta katilu batean elkartu.
* Zartagin zabal batean jarri, zainzuri eta baratxuriak su bizian.
* Barazkiak oso bero daudenean gehitu arrautzak, gatzarekin ondu eta utzi segundo batzuk bere horretan zuringoa egin arte.
* Itzali sua eta espatula batekin ongi nahasi, arrautzaren gorringoa puskatuz eta zerbitzatu.
* Gorringoa egin aurretik zerbitzatu behar da.

## AHOLKUAK

* Azken pausoko prozesuak oso azkarra izan behar du eta inoiz ez utzi nahaskia lehortzen.
# Euskal ontzi arkitektura
## Euskal ontzi arkitektura: edukiak

1.: Testuinguru ekonomiko eta soziala XIII. eta XIV. mendeetan
2.: XIII. mendeko ontziak
3.: Balearen ehiza Bizkaiko Golkoan
4.: XIV. mendeko ontziak
5.: XV. mendeko ontziak
6: XVI. mendeko ontziak
7.: Caracaseko Erret Konpainia Gizpuzkoarraren XVIIII. mendeko ontzi baten ikerkuntza
8.: Gerri-arteak sortutako itsasontziak, botozkoak eta bestelakoak
9.: Bizkaiko itsas zinopariak
10.: Gipuzkoako itsas zinopariak
11.: Itsas giroko agerpen bat ikusgai
12.: Aipamen grafikoak. Kredituak eta eskerrak